În majoritatea situațiilor este chiar indicat ca implantul dentar să se insereze în aceeași ședință cu extracția dentară, cât timp osul permite acest lucru. În acest mod putem grăbi perioada de așteptare până când putem fixa o coroană pe acel implant. Cu ajutorul adiției de os putem asigura o vindecare mai bună a osului și a gingiei după extracția dentară și inserarea implantului dentar.Cu ajutorul tehnologiilor moderne precum PRF (factori de creștere) recoltat din plasma pacientului, cât și pe baza unui plan de tratament bine pus la punct în urma analizei computerului tomograf, este chiar indicat ca implantul dentar să se insereze în aceeași ședință cu extracția dentară.Excepție fac situațiile când pacientul prezintă o infecție acută cu abces, chisturi radiculare sau lipsa osului cauzată de distrucția avansată apărută în urma bolii parodontale (depinde de la caz la caz). În aceste situații este indicat ca mai întâi să așteptăm ca zona să se vindece aproximativ 4-6 luni, iar abia mai apoi să intervenim pentru inserarea implanturilor dentare.